《正月二十四日到梅山二首 其一》
宋代·陈著

困来禁不住，一动亦悠然。家事青山外，春心白发前。

逢人相问岁，为客又开年。得醉梅花下，何妨就石眠。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。